Komisijas Regula (EK) Nr. 2399/1999

(1999. gada 11. novembris),

ar kuru groza Regulu (EK) Nr. 1370/95, ar ko paredz sīki izstrādātus noteikumus eksporta licenču sistēmas īstenošanai cūkgaļas nozarē

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 3290/94 [2], un jo īpaši tās 8. panta 2. punktu, 13. panta 12. punktu un 22. pantu,

tā kā:

(1) Komisijas Regulā (EK) Nr. 1370/95 [3], kurā jaunākie grozījumi izdarīti ar Regulu (EK) Nr. 1719/98 [4], paredzēti sīki izstrādāti noteikumi eksporta licenču sistēmas īstenošanai cūkgaļas nozarē.

(2) Pašreizējie noteikumi par eksporta licenču derīguma termiņu izraisa licenču pieteikumu daudzuma mākslīgu pieaugumu katra mēneša sākumā, kas apgrūtina režīma iknedēļas vadību; derīguma termiņš attiecīgi jānosaka dienās, nevis mēnešos.

(3) Visi īpašie pasākumi, ko Komisija veic gadījumos, ja ir iesniegti pieteikumi par normai neatbilstošiem daudzumiem, jākoriģē atbilstoši produktu kategorijai un galamērķim.

(4) Ņemot vērā gūto pieredzi, Regulas (EK) Nr. 1370/95 4. pantā paredzētā procedūra attiecībā uz licenču izdošanu tūlīt jāvienkāršo un jāsniedz garantijas attiecībā uz [licenču] izdošanu uzņēmējiem un tādu licenču derīguma termiņiem; tādas licences tomēr jāierobežo, izdodot tās tikai attiecībā uz īstermiņa komerciāliem darījumiem, lai nepieļautu minētās regulas 3. pantā paredzētā mehānisma apiešanu.

(5) Noteikumi par saziņu starp dalībvalstīm un Komisiju jāsaskaņo ar grozījumiem to licenču režīmā, ko izdod tūlīt.

(6) Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,

IR PIEŅĒMUSI ŠO REGULU.

1. pants

Ar šo Regulu (EK) Nr. 1370/95 groza šādi:

1. Regulas 2. panta 1. punktu aizstāj ar šādu:

"1. Eksporta licences ir derīgas 90 dienas no to faktiskās izdošanas dienas Regulas (EEK) Nr. 3719/88 21. panta 2. punkta nozīmē."

2. Regulas 3. panta 4. punkta pēdējo daļu aizstāj ar šādu:

"Minētos pasākumus var koriģēt atbilstoši produktu kategorijai un galamērķim."

3. Regulas 4. pantu aizstāj ar šādu:

"4. pants

Pēc uzņēmēja lūguma uz licenču pieteikumiem par produktu daudzumu, kas nepārsniedz 25 tonnas, neattiecas 3. panta 4. punktā minētie īpašie pasākumi, un licences, par kurām iesniegti pieteikumi, izdod tūlīt.

Tādos gadījumos, neatkarīgi no 2. panta 1. punkta, licenču derīguma termiņu ierobežo līdz piecām darba dienām no to faktiskās izdošanas dienas Regulas (EEK) Nr. 3719/88 21. panta 2. punkta nozīmē, un licenču pieteikumu un licenču 20. ailē ieraksta vismaz vienu no šādām frāzēm:

- Certificado válido durante cinco días hábiles y no utilizable para la aplicación del artículo 5 del Reglamento (CEE) no 565/80,

- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EØF) Nr. 565/80,

- Fünf Werktage gültige und für die Anwendung von Artikel 5 der Verordnung (EWG) Nr. 565/80 nicht verwendbare Lizenz,

- Πιστοποιητικό που ισχύει για πέντε εργάσιμες ημέρες και δεν χρησιμοποιείται για την εφαρμογή του άρθρου 5 του κανονισμού (ΕΟΚ) αριθ. 565/80,

- Licence valid for five working days and not useable for application of Article 5 of Regulation (EEC) Nr. 565/80,

- Certificat valable cinq jours ouvrables et non utilisable pour l’application de l’article 5 du règlement (CEE) no 565/80,

- Titolo valido cinque giorni lavorativi e non utilizzabile ai fini dell’applicazione dell’articolo 5 del regolamento (CEE) n. 565/80,

- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) Nr. 565/80,

- Certificado de exportação válido durante cinco dias úteis, não utilizável para a aplicação do artigo 5.o do Regulamento (CEE) n.o 565/80,

- Todistus on voimassa viisi arkipäivää eikä sitä voi käyttää sovellettaessa asetuksen (ETY) N:o 565/80 5 artiklaa,

- Licensen är giltig fem arbetsdagar men gäller inte vid tillämpning av artikel 5 i förordning (EEG) Nr. 565/80.

Vajadzības gadījumā Komisija var apturēt šā panta piemērošanu."

4. Regulas 7. panta 1. punktu aizstāj ar šādu:

"1. Katru piektdienu no plkst. 13.00 dalībvalstis pa faksu nosūta Komisijai šādus dokumentus un informāciju par iepriekšējo laika posmu:

a) 1. pantā minētos eksporta licenču pieteikumus, kas iesniegti no tās pašas nedēļas pirmdienas līdz trešdienai, norādot, vai tie ietilpst 4. panta darbības jomā vai ne;

b) daudzumus, uz kuriem attiecas eksporta licences, kas izsniegtas iepriekšējā trešdienā, neieskaitot tās, kuras izdotas tūlīt atbilstīgi 4. pantam;

c) daudzumus, par kuriem iepriekšējā nedēļā eksporta licences pieteikumi atsaukti, ievērojot 3. panta 6. punktu."

5. Minētās regulas II pielikumu aizstāj ar šīs regulas pielikumu.

2. pants

Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.

To piemēro eksporta licencēm, par kurām pieteikumi iesniegti no 1999. gada 22. novembra.

Šī regula uzliek saistības kopumā un ir tieši piemērojama visās dalībvalstīs.

Briselē, 1999. gada 11. novembrī

Komisijas vārdā —

Komisijas loceklis

Franz Fischler

[1] OV L 282, 1.11.1975., 1. lpp.

[2] OV L 349, 31.12.1994., 105. lpp.

[3] OV L 133, 17.6.1995., 9. lpp.

[4] OV L 215, 1.8.1998., 58. lpp.

--------------------------------------------------

PIELIKUMS

“II PIELIKUMS

+++++ TIFF +++++

+++++ TIFF +++++

--------------------------------------------------